CELEX: 32017R0647
Language: hr
Date: 2017-04-05 00:00:00
Title: Provedbena uredba Komisije (EU) 2017/647 оd 5. travanj 2017. o donošenju izvanrednih mjera potpore tržištu svinjskog mesa u Poljskoj za određene krmače i druge svinje zaklane u razdoblju od 1. kolovoza do 30. studenoga 2016.

6.4.2017   
            
            
               HR
            
            
               Službeni list Europske unije
            
            
               L 92/41
            
         PROVEDBENA UREDBA KOMISIJE (EU) 2017/647
   оd 5. travanj 2017.
   o donošenju izvanrednih mjera potpore tržištu svinjskog mesa u Poljskoj za određene krmače i druge svinje zaklane u razdoblju od 1. kolovoza do 30. studenoga 2016.
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 220. stavak 1. točku (a),
   budući da:
   
               (1)
            
            
               Poljska je u razdoblju od 1. kolovoza do 30. rujna 2016. potvrdila niz slučajeva izbijanja afričke svinjske kuge koji su povezani s ljudskim faktorom te je o tome obavijestila Komisiju. Epidemija je bila osobito ozbiljna jer je kruženje virusa potvrđeno na nekoliko gospodarstava s domaćim svinjama na relativno širokom zemljopisnom području.
            
         
               (2)
            
            
               Poljska je odmah poduzela potrebne mjere za zaštitu zdravlja životinja u skladu s Direktivom Vijeća 2002/60/EZ (2), kojom se utvrđuju minimalne mjere koje se primjenjuju unutar Unije za kontrolu afričke svinjske kuge. Naime, Poljska je poduzela mjere kontrole i praćenja i preventivne mjere u skladu s Provedbenom odlukom Komisije 2014/709/EU (3), kako je izmijenjena provedbenim odlukama Komisije (EU) 2016/1236 (4), (EU) 2016/1372 (5), (EU) 2016/1405 (6) i (EU) 2016/1900 (7) te je uspostavila zaražena i ugrožena područja u skladu s provedbenim odlukama Komisije (EU) 2016/1367 (8) i (EU) 2016/1406 (9).
            
         
               (3)
            
            
               Nadalje, kako bi spriječila širenje afričke svinjske kuge i daljnje poremećaje trgovine u Poljskoj i u inozemstvu, Poljska je na tim područjima provela određene dodatne preventivne mjere. Konkretno, na premještanje i prijevoz svinja primijenjene su strože mjere nadzora, a stavljanje svinja na tržište, uz ograničenja utvrđena u Provedbenoj odluci 2014/709/EU, bilo je podložno i ograničenjima na domaćem tržištu.
            
         
               (4)
            
            
               Primjenom tih mjera Poljska je uspjela spriječiti daljnje širenje bolesti. Na svim relevantnim gospodarstvima do 18. studenoga 2016. primjenjivale su se Unijine i nacionalne zdravstvene mjere.
            
         
               (5)
            
            
               Poljska je obavijestila Komisiju da su se te mjere odnosile na veliki broj svinjogojskih gospodarstava i da su predmetni proizvođači pretrpjeli gubitke prihoda koji nisu prihvatljivi za financijski doprinos Unije u skladu s Uredbom (EU) br. 652/2014 Europskog parlamenta i Vijeća (10). Komisija je 4. studenoga 2016. zaprimila službeni zahtjev Poljske za djelomično financiranje određenih izvanrednih mjera potpore u skladu s člankom 220. stavkom 3. Uredbe (EU) br. 1308/2013.
            
         
               (6)
            
            
               Kad je riječ o svinjama uzgojenima na predmetnim područjima, potpora bi se trebala dodijeliti samo za zaklane životinje. Iznos potpore koju je potrebno isplatiti za zaklane životinje trebao bi biti izražen kao iznos po kilogramu za ograničeni broj životinja. Iznos potpore trebalo bi utvrditi uzimajući u obzir cijene koje je Poljska prikupila te podatke iz računa o cijenama koje su stvarno plaćene proizvođačima iz područja na koja su utjecale mjere za zaštitu zdravlja životinja.
            
         
               (7)
            
            
               Kad je riječ o podacima koje je dostavila Poljska, najveći broj životinja prihvatljiv za financiranje trebao bi biti određen na temelju zaprimljenog zahtjeva iz te države članice.
            
         
               (8)
            
            
               Kako bi se u potpunosti izbjegla opasnost od dvostrukog financiranja, pretrpljeni gubitci ne smiju biti prethodno nadoknađeni državnim potporama ili osiguranjima, a potpora bi trebala biti ograničena na prihvatljive životinje i proizvode za koje nije primljen nikakav financijski doprinos Unije na temelju Uredbe (EU) br. 652/2014.
            
         
               (9)
            
            
               Trebalo bi propisati da su nadležna tijela u Poljskoj dužna poduzeti sve potrebne mjere, provesti sve potrebne kontrole te na odgovarajući način o tome obavijestiti Komisiju. Naime, te bi kontrole trebale uključivati ex ante kontrole prihvatljivosti i ispravnosti zahtjeva za potporu.
            
         
               (10)
            
            
               Opseg i trajanje izvanrednih mjera potpore tržištu predviđenih ovom Uredbom trebalo bi ograničiti na razinu koja je nužno potrebna za potporu tržištu. Konkretno, izvanredne mjere potpore tržištu trebale bi se primjenjivati samo na uzgoj svinja na gospodarstvima smještenima na relevantnim razgraničenim područjima na koja se odnose mjere za zaštitu zdravlja životinja utvrđene u Unijinu i poljskom zakonodavstvu relevantnom za izbijanje afričke svinjske kuge u razdoblju od 1. kolovoza do 18. studenoga 2016.
            
         
               (11)
            
            
               Ograničenja premještanja i prijevoza svinja primjenjivala su se nekoliko tjedana na predmetnim područjima, a to je dovelo do poremećaja na tržištu, znatnog smanjenja cijena i gubitaka za proizvođače te do znatnog povećanja mase životinja, što je uzrokovalo neprihvatljivo stanje dobrobiti životinja. Stoga bi se mjere predviđene ovom Uredbom trebale odnositi na životinje isporučene u klaonice od 1. kolovoza do 30. studenoga.
            
         
               (12)
            
            
               Radi dobrog proračunskog upravljanja tim izvanrednim mjerama potpore tržištu i pravodobnog plaćanja proizvođačima, članak 5. stavak 2. Delegirane uredbe Komisije (EU) br. 907/2014 (11) ne bi se trebao primjenjivati, a plaćanja Poljske korisnicima nakon 30. rujna 2017. ne bi trebala biti prihvatljiva za djelomično financiranje Unije.
            
         
               (13)
            
            
               Kako bi se Uniji omogućila provedba financijske kontrole, Poljska bi trebala obavijestiti Komisiju o poravnanju isplata.
            
         
               (14)
            
            
               Budući da su ograničenja povezana s izbijanjima afričke svinjske kuge stupila na snagu na različite datume na predmetnim područjima i s obzirom na to da se ovom Uredbom ne predviđa rok za podnošenje zahtjeva za potporu, primjereno je za datum stupanja na snagu ove Uredbe odrediti datum iz članka 29. stavka 4. Delegirane Uredbe (EU) br. 907/2014.
            
         
               (15)
            
            
               Kako bi Poljska mogla odmah provoditi te mjere, ova bi Uredba trebala stupiti na snagu trećeg dana od dana objave u Službenom listu Europske unije.
            
         
               (16)
            
            
               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,
            
         DONIJELA JE OVU UREDBU:
   Članak 1.
   1.   Poljska je ovlaštena dodjeljivati potpore proizvođačima u sektoru svinjskog mesa na čija se gospodarstva odnose zdravstvene mjere za kontrolu afričke svinjske kuge, koja su smještena na područjima Poljske iz Unijina i poljskog zakonodavstva navedenog u Prilogu. Potpore se dodjeljuju samo za klanja sljedećih životinja:
   
   
               (a)
            
            
               krmače obuhvaćene oznakom KN 0103 92 11;
            
         
               (b)
            
            
               svinje obuhvaćene oznakom KN 0103 92 19.
            
         2.   Potpore iz stavka 1. dodjeljuju se samo ako su ispunjeni sljedeći uvjeti:
   
               (a)
            
            
               životinje uzgajane na područjima Poljske navedenima u stavku 1. na koje se odnose određena tržišna ograničenjima zbog afričke svinjske kuge u bilo kojem razdoblju od 1. kolovoza 2016. do 18. studenoga 2016.;
            
         
               (b)
            
            
               životinje koje su bile prisutne na područjima iz stavka 1. na datum početka primjene ograničenja ili su na tim područjima oprasene i uzgajane nakon tog datuma;
            
         
               (c)
            
            
               životinje koje su zaklane tijekom razdoblja od 1. kolovoza 2016. do 30. studenoga 2016.;
            
         
               (d)
            
            
               proizvođač koji podnosi zahtjev za potporu („podnositelj zahtjeva”) nije korisnik, za iste životinje, državnih potpora, osiguranja, ili pomoći financiranih iz doprinosa Unije u skladu s Uredbom (EU) br. 652/2014.
            
         Članak 2.
   1.   Za krmače iz članka 1. stavka 1. točke (a), potpora iznosi 0,34 EUR po kilogramu mase trupa.
   2.   Za ostale svinje iz članka 1. stavka 1. točke (b), potpora se izračunava po kilogramu, a odgovara razlici u cijeni između cijene koju je Poljska prijavila za područje na kojem se nalazi gospodarstvo proizvođača za tjedan u kojem su svinje isporučene u klaonicu i stvarno plaćene cijene proizvođaču koja se dokazuje s pomoću računa. Potpora po kilogramu nije veća od sljedećih iznosa:
   
               (a)
            
            
               0,23 EUR po kilogramu svinjskog mesa čija težina trupa iznosi 93 kg ili manje;
            
         
               (b)
            
            
               0,34 EUR po kilogramu svinjskog mesa čija težina trupa iznosi više od 93 kg, a manje od 105 kilograma;
            
         
               (c)
            
            
               0,46 EUR po kilogramu svinjskog mesa čija težina trupa iznosi više od 105 kg
            
         Članak 3.
   1.   Poljska poduzima sve potrebne mjere, uključujući sveobuhvatne administrativne kontrole te kontrole na terenu u skladu s člancima 58. i 59. Uredbe (EU) br. 1306/2013 Europskog parlamenta i Vijeća (12), kako bi se osigurala usklađenost s uvjetima utvrđenima u ovoj Uredbi. Točnije, Poljska provjerava:
   
               (a)
            
            
               prihvatljivost podnositelja zahtjeva;
            
         
               (b)
            
            
               za svakog prihvatljivog podnositelja zahtjeva količinu i razliku u cijeni iz članka 2. stavka 2.;
            
         
               (c)
            
            
               da nijedan prihvatljivi podnositelj zahtjeva nije primio sredstva iz drugih izvora za nadoknadu gubitaka povezanih s klanjem životinja;
            
         
               (d)
            
            
               da su životinje za koje se dodjeljuje potpora u skladu s uvjetima povezanima s ograničenjima koja se odnose na područja iz članka 1. stavka 1.
            
         2.   Prihvatljivim podnositeljima zahtjeva, za koje su administrativne provjere dovršene, potpora se može isplatiti prije dovršetka svih provjera, a osobito provjera onih podnositelja zahtjeva koji su odabrani za kontrole na terenu.
   3.   Ako se prihvatljivost podnositelja zahtjeva ne potvrdi, potpora se vraća i primjenjuju se kazne.
   Članak 4.
   1.   Troškovi su prihvatljivi za djelomično financiranje Unije samo ako ih Poljska isplati korisnicima najkasnije do 30. rujna 2017.
   2.   Članak 5. stavak 2. Delegirane uredbe (EU) br. 907/2014. ne primjenjuje se.
   Članak 5.
   Unija osigurava djelomično financiranje 50 % iznosa troškova koje snosi Poljska za potpore iz članka 1., čime se ukupno obuhvaća najviše 50 000 životinja.
   Članak 6.
   1.   Poljska obavješćuje Komisiju o mjerama koje su provedene u skladu s člankom 3. najkasnije 10 dana nakon stupanja na snagu ove Uredbe.
   2.   Poljska najkasnije do 30. listopada 2017. Komisiji šalje detaljno izvješće o provedbi ove Uredbe, uključujući detaljne podatke o provedbi poduzetih mjera i kontrola provedenih u skladu s člankom 3.
   3.   Poljska obavješćuje Komisiju o poravnanju isplata.
   Članak 7.
   Za potrebe članka 29. stavka 4. Delegirane uredbe (EU) br. 907/2014, operativni događaj za devizni tečaj za iznose koji su utvrđeni u članku 2. primjenjuje se od dana stupanja na snagu ove Uredbe.
   Članak 8.
   Potpora iz članka 1. smatra se izvanrednom mjerom potpore tržištu kako je predviđeno člankom 4. stavkom 1. točkom (a) Uredbe (EU) br. 1306/2013.
   Članak 9.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. travanj 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 347, 20.12.2013., str. 671.
   
   
      (2)  Direktiva Vijeća 2002/60/EZ od 27. lipnja 2002. o utvrđivanju posebnih odredaba za kontrolu afričke svinjske kuge i o izmjeni Direktive 92/119/EEZ koja se odnosi na tješinsku bolest i afričku svinjsku kugu (SL L 192, 20.7.2002., str. 27.).
   
      (3)  Provedbena odluka Komisije 2014/709/EU od 9. listopada 2014. o mjerama kontrole zdravlja životinja u pogledu afričke svinjske kuge u određenim državama članicama i o stavljanju izvan snage Provedbene odluke 2014/178/EU (SL L 295, 11.10.2014., str. 63.).
   
      (4)  Provedbena odluka Komisije (EU) 2016/1236 оd 27. srpnja 2016. o izmjeni Priloga Provedbenoj odluci 2014/709/EU o mjerama kontrole zdravlja životinja u pogledu afričke svinjske kuge u određenim državama članicama u pogledu unosa za Estoniju, Latviju, Litvu i Poljsku (SL L 202, 28.7.2016., str. 45.).
   
      (5)  Provedbena odluka Komisije (EU) 2016/1372 оd 10. kolovoza 2016. o izmjeni Priloga Provedbenoj odluci 2014/709/EU o mjerama kontrole zdravlja životinja u pogledu afričke svinjske kuge u određenim državama članicama, u pogledu unosa za Latviju i Poljsku (SL L 217, 12.8.2016., str. 38.).
   
      (6)  Provedbena odluka Komisije (EU) 2016/1405 оd 22. kolovoza 2016. o izmjeni Priloga Provedbenoj odluci 2014/709/EU o mjerama kontrole zdravlja životinja u pogledu afričke svinjske kuge u određenim državama članicama (SL L 228, 23.8.2016., str. 33.).
   
      (7)  Provedbena odluka Komisije (EU) 2016/1900 оd 26. listopada 2016. o izmjeni Priloga Provedbenoj odluci 2014/709/EU o mjerama kontrole zdravlja životinja u pogledu afričke svinjske kuge u određenim državama članicama u pogledu unosa za Estoniju, Latviju i Poljsku (SL L 293, 28.10.2016., str. 46.).
   
      (8)  Provedbena odluka Komisije (EU) 2016/1367 od 10. kolovoza 2016. o određenim zaštitnim mjerama u vezi s afričkom svinjskom kugom u Poljskoj (SL L 216, 11.8.2016., str. 26.)
   
      (9)  Provedbena odluka Komisije (EU) 2016/1406 оd 22. kolovoza 2016. o određenim zaštitnim mjerama u pogledu afričke svinjske kuge u Poljskoj i stavljanju izvan snage Provedbene odluke (EU) 2016/1367 (SL L 228, 23.8.2016., str. 46.).
   
      (10)  Uredba (EU) br. 652/2014 Europskog parlamenta i Vijeća od 15. svibnja 2014. o utvrđivanju odredaba za upravljanje rashodima koji se odnose na prehrambeni lanac, zdravlje i dobrobit životinja te na biljno zdravstvo i biljni reprodukcijski materijal, o izmjeni direktiva Vijeća 98/56/EZ, 2000/29/EZ i 2008/90/EZ, uredbi (EZ) br. 178/2002, (EZ) br. 882/2004 i (EZ) br. 396/2005 Europskog parlamenta i Vijeća, Direktive 2009/128/EZ Europskog parlamenta i Vijeća i Uredbe (EZ) br. 1107/2009 Europskog parlamenta i Vijeća te o stavljanju izvan snage odluka Vijeća 66/399/EEZ, 76/894/EEZ i 2009/470/EZ (SL L 189, 27.6.2014., str. 1.).
   
      (11)  Delegirana uredba Komisije (EU) br. 907/2014 оd 11. ožujka 2014. o dopuni Uredbe (EU) br. 1306/2013 Europskog parlamenta i Vijeća u pogledu agencija za plaćanja i ostalih tijela, financijskog upravljanja, poravnanja računa, jamstava i upotrebe eura (SL L 255, 28.8.2014., str. 18.).
   
      (12)  Uredba (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) 485/2008 (SL L 347, 20.12.2013., str. 549.).
   
      PRILOG
      
         Područja u Poljskoj navedena u članku 1.
      
      Područja u Poljskoj utvrđena u sljedećim propisima Unije i Poljske:
      
                  (a)
               
               
                  Propisi Unije:
                  
                              —
                           
                           
                              Provedbena odluka Komisije (EU) 2016/1367 od 10. kolovoza 2016. o određenim zaštitnim mjerama u vezi s afričkom svinjskom kugom u Poljskoj (SL L 216, 11.8.2016., str. 26.);
                           
                        
                              —
                           
                           
                              Provedbena odluka Komisije (EU) 2016/1406 оd 22. kolovoza 2016. o određenim zaštitnim mjerama u pogledu afričke svinjske kuge u Poljskoj i stavljanju izvan snage Provedbene odluke (EU) 2016/1367 (SL L 228, 23.8.2016., str. 46.);
                           
                        
                              —
                           
                           
                              Dio III. Priloga Provedbenoj odluci Komisije 2014/709/EU od 9. listopada 2014. o mjerama kontrole zdravlja životinja u pogledu afričke svinjske kuge u određenim državama članicama i o stavljanju izvan snage Provedbene odluke 2014/178/EU (SL L 295, 11.10.2014., str. 63.) kako je izmijenjena provedbenim odlukama (EU) 2016/1236, (EU) 2016/1372, (EU) 2016/1405 i (EU) 2016/1900.
                           
                        
            
                  (b)
               
               
                  Propisi Poljske:
                  
                              —
                           
                           
                              Rozporządzenie nr 3/2016 Powiatowego Lekarza Weterynarii w Hajnówce z dnia 24 czerwca 2016 r. w sprawie zwalczania afrykańskiego pomoru świń na terenie powiatu hajnowskiego (Dz. Urz. Woj. Podlaskiego z 2016 r., poz. 2668, z późn. zm.);
                           
                        
                              —
                           
                           
                              Rozporządzenie nr 1/2016 Wojewody Podlaskiego z dnia 2 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3218);
                           
                        
                              —
                           
                           
                              Rozporządzenie nr 2/2016 Wojewody Podlaskiego z dnia 5 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3253);
                           
                        
                              —
                           
                           
                              Rozporządzenie nr 1/2016 Powiatowego Lekarza Weterynarii w Siemiatyczach z dnia 9 sierpnia 2016 r. w sprawie zwalczania afrykańskiego pomoru świń na terenie powiatu siemiatyckiego (Dz. Urz. Woj. Podlaskiego z 2016 r., poz. 3276);
                           
                        
                              —
                           
                           
                              Rozporządzenie nr 3/2016 Wojewody Podlaskiego z dnia 10 sierpnia 2016 r. w sprawie zwalczania afrykańskiego pomoru świń na terenie powiatów: białostockiego i wysokomazowieckiego (Dz. Urz. Woj. Podlaskiego z 2016 r., poz.3282, z późn. zm.);
                           
                        
                              —
                           
                           
                              Rozporządzenie nr 5/2016 Wojewody Podlaskiego z dnia 12 sierpnia 2016 r. w sprawie zwalczania afrykańskiego pomoru świń na terenie powiatów: zambrowskiego i łomżyńskiego (Dz. Urz. Woj. Podlaskiego z 2016 r., poz. 3300);
                           
                        
                              —
                           
                           
                              Rozporządzenie nr 6/2016 Wojewody Podlaskiego z dnia 12 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3301);
                           
                        
                              —
                           
                           
                              Rozporządzenie nr 7/2016 Wojewody Podlaskiego z dnia 12 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i białostockiego (Dz. Urz. Woj. Podlaskiego z 2016 r., poz. 3302);
                           
                        
                              —
                           
                           
                              Rozporządzenie nr 1/2016 Powiatowego Lekarza Weterynarii w Bielsku Podlaskim z dnia 16 sierpnia 2016 r. w sprawie zwalczania afrykańskiego pomoru świń na terenie powiatu bielskiego (Dz. Urz. Woj. Podlaskiego z 2016 r., poz. 3308, z późn. zm.);
                           
                        
                              —
                           
                           
                              Rozporządzenie Wojewody Podlaskiego nr 9/2016 z dnia 24 sierpnia 2016 r. w sprawie zwalczania afrykańskiego pomoru świń na terenie powiatów: siemiatyckiego i hajnowskiego (Dz. Urz. Woj. Podlaskiego z 2016 r., poz. 3363);
                           
                        
                              —
                           
                           
                              Rozporządzenie Wojewody Podlaskiego nr 10/2016 z dnia 26 sierpnia 2016 r. w sprawie zwalczania afrykańskiego pomoru świń na terenie powiatów: siemiatyckiego i hajnowskiego (Dz. Urz. Woj. Podlaskiego z 2016 r., poz. 3375);
                           
                        
                              —
                           
                           
                              Rozporządzenie Wojewody Podlaskiego nr 11/2016 z dnia 26 sierpnia 2016 r. w sprawie zwalczania afrykańskiego pomoru świń na terenie powiatów: białostockiego, łomżyńskiego, wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3376);
                           
                        
                              —
                           
                           
                              Rozporządzenie Wojewody Podlaskiego nr 12/2016 z dnia 29 sierpnia 2016 r. w sprawie zwalczania afrykańskiego pomoru świń na terenie powiatów: grajewskiego oraz monieckiego (Dz. Urz. Woj. Podlaskiego z 2016 r., poz. 3385);
                           
                        
                              —
                           
                           
                              Rozporządzenie nr 13/2016 Wojewody Podlaskiego z dnia 30 września 2016 r. w sprawie zwalczania afrykańskiego pomoru świń na terenie powiatów: siemiatyckiego i hajnowskiego (Dz. Urz. Woj. Podlaskiego z 2016 r., poz. 3698);
                           
                        
                              —
                           
                           
                              Rozporządzenie nr 1 Powiatowego Lekarza Weterynarii w Białej Podlaskiej z dnia 16 sierpnia 2016 r. w sprawie zwalczania afrykańskiego pomoru świń na terenie powiatu bialskiego (Dz. Urz. Woj. Lubelskiego z 2016 r., poz. 3571, z późn. zm.);
                           
                        
                              —
                           
                           
                              Rozporządzenie nr 2 Powiatowego Lekarza Weterynarii w Białej Podlaskiej z dnia 19 sierpnia 2016 r. w sprawie zwalczania afrykańskiego pomoru świń na terenie powiatu bialskiego (Dz. Urz. Woj. Lubelskiego z 2016 r., poz. 3612);
                           
                        
                              —
                           
                           
                              Rozporządzenie nr 1/2016 Powiatowy Lekarza Weterynarii w Łosicach z dnia 12 sierpnia 2016 r. w sprawie zwalczania afrykańskiego pomoru świń na terenie powiatu łosickiego (Dz. Urz. Woj. Mazowieckiego z 2016 r., poz. 7468);
                           
                        
                              —
                           
                           
                              Rozporządzenie nr 2/2016 Powiatowego Lekarza Weterynarii w Łosicach z dnia 18 sierpnia 2016 r. w sprawie zwalczania afrykańskiego pomoru świń na terenie powiatu łosickiego (Dz. Urz. Woj. Mazowieckiego z 2016 r., poz. 7615, z późn. zm.);
                           
                        
                              —
                           
                           
                              Rozporządzenie nr 4/2016 Powiatowego Lekarza Weterynarii w Łosicach z dnia 12 września 2016 r. w sprawie zwalczania afrykańskiego pomoru świń na terenie powiatu łosickiego (Dz. Urz. Woj. Mazowieckiego z 2016 r., poz. 8028).